72. schôdza NR SR - 2.deň - A. dopoludnia
Dátum: 2022-09-20
Poslanec: Andrejuvová, Anna (OĽANO)
Druh vystúpenia: Vystúpenie v rozprave

10. Ďakujem pekne, pán predseda. Vážené panie poslankyne, páni poslanci, na základe poverenia Mandátového a imunitného výboru Národnej rady Slovenskej republiky... (Prerušenie vystúpenia predsedajúcim.) Kollár, Boris, predseda NR SR Kolegovia, prosím vás pekne, budeme hlasovať teraz o tomto, takže pokiaľ nemáte nič nutné, tak bolo by dobré zostať v sále. Ďakujem pekne. Andrejuvová, Anna, poslankyňa NR SR ...Národnej rady Slovenskej republiky zo dňa 13. septembra 2022 predkladám Národnej rade Slovenskej republiky informáciu Mandátového a imunitného výboru Národnej rady Slovenskej republiky o uplatňovaní a zániku mandátu poslancov Národnej rady Slovenskej republiky. Prezidentka Slovenskej republiky dňa 13. septembra 2022 prijala demisiu členov vlády Slovenskej republiky Richarda Sulíka, Márie Kolíkovej a Branislava Gröhlinga, poverených riadením Ministerstva hospodárstva Slovenskej republiky, Ministerstva spravodlivosti Slovenskej republiky a Ministerstva školstva, vedy, výskumu a športu Slovenskej republiky. Po prijatí demisie členov vlády Slovenskej republiky si Richard Sulík, Mária Kolíková a Branislav Gröhling počnúc dňom 13. septembra 2022 začali uplatňovať mandát poslanca Národnej rady Slovenskej republiky. Miroslavovi Žiakovi a Milanovi Laurenčíkovi, ktorí 1. apríla 2021 nastúpili ako náhradníci za stranu Sloboda a Solidarita na neuplatňované mandáty poslancov Richarda Sulíka a Branislava Gröhlinga, zanikol mandát poslanca Národnej rady Slovenskej republiky dňom 13. septembra 2022 a Alexandre Pivkovej, ktorá 1. apríla 2021 nastúpila ako náhradníčka za stranu Za ľudí na neuplatňovaný mandát poslankyne Márie Kolíkovej, zanikol mandát poslankyne Národnej rady Slovenskej republiky dňom 13. septembra 2022. Zánikom mandátu poslancov Národnej rady Slovenskej republiky Miroslav Žiak a Milan Laurenčík zostávajú náhradníkmi za stranu Sloboda a Solidarita a na kandidátnej listine v pôvodnom poradí a Alexandra Pivková zostáva náhradníčkou za stranu Za ľudí a na kandidátnej listine v pôvodnom poradí. Predkladám návrh na uznesenie Národnej rady Slovenskej republiky. Uznesenie Národnej rady Slovenskej republiky zo 14. septembra 2022 k informácii Mandátového a imunitného výboru Národnej rady Slovenskej republiky o uplatňovaní a zániku mandátu poslancov Národnej rady Slovenskej republiky. Národná rada Slovenskej republiky berie na vedomie: 1. že prezidentka Slovenskej republiky dňa 13. septembra 2022 prijala demisiu členov vlády Slovenskej republiky Richarda Sulíka, povereného riadením Ministerstva hospodárstva Slovenskej republiky, Márie Kolíkovej, poverenej riadením Ministerstva spravodlivosti Slovenskej republiky, Branislava Gröhlinga, povereného riadením Ministerstva školstva, vedy, výskumu a športu Slovenskej republiky. Po prijatí demisie členov vlády Slovenskej republiky si Richard Sulík, Mária Kolíková a Branislav Gröhling počnúc dňom 13. septembra 2022 začali uplatňovať mandát poslanca Národnej rady Slovenskej republiky; 2. že podľa § 71 ods. 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov Miroslavovi Žiakovi, ktorý 1. apríla 2021 nastúpil ako náhradník za stranu Sloboda a Solidarita na neuplatňovaný mandát poslanca Národnej rady Slovenskej republiky Richarda Sulíka, zanikol mandát poslanca Národnej rady Slovenskej republiky dňom 13. septembra 2022, Milanovi Laurenčíkovi, ktorý 1. apríla 2021 nastúpil ako náhradník za stranu Sloboda a Solidarita na neuplatňovaný mandát poslanca Národnej rady Slovenskej republiky Branislava Gröhlinga a ktorý bol v tajnom hlasovaní dňa 30. apríla 2021 zvolený za podpredsedu Národnej rady Slovenskej republiky, zanikol mandát poslanca Národnej rady Slovenskej republiky dňom 13. septembra 2022, Alexandre Pivkovej, ktorá 1. apríla 2021 nastúpila ako náhradníčka za stranu Za ľudí na neuplatňovaný mandát poslankyne Národnej rady Slovenskej republiky Márie Kolíkovej, zanikol mandát poslankyne Národnej rady Slovenskej republiky dňom 13. septembra 2022; 3. zánikom mandátu poslancov Národnej rady Slovenskej republiky Miroslav Žiak a Milan Laurenčík zostávajú náhradníkmi za stranu Sloboda a Solidarita a na kandidátnej listine v pôvodnom poradí, Alexandra Pivková zostáva náhradníčkou za stranu Za ľudí na kandidátnej listine v pôvodnom poradí; 4. informáciu Mandátového a imunitného výboru Národnej rady Slovenskej republiky o uplatňovaní a zániku mandátu poslancov Národnej rady Slovenskej republiky. Pán predseda, dajte, prosím, hlasovať o uznesení Národnej rady Slovenskej republiky. Ďakujem.